b'\n_START_ARTICLE_\nCanal du Midi\n_START_SECTION_\nZgodovina\n_START_PARAGRAPH_\nCanal du Midi je bil zgrajen kot bli\xc5\xbenjica med Atlantikom in Sredozemljem, s \xc4\x8dimer so se do tedaj morska potovanja izognila sovra\xc5\xbeno nastrojenemu \xc5\xa1panskemu ozemlju. Njegova o\xc4\x8ditna strate\xc5\xa1ka vrednost je bila obravnavana \xc5\xbee stoletja pred tem. Ob prihodu Leonarda da Vincija v Francijo na povabilo francoskega kralja Franca I. v letu 1516 mu je slednji naro\xc4\x8dil raziskavo poti od reke Garone pri Toulousu do reke Aude pri Carcassonnu, pri \xc4\x8demer je bil glavni problem z dotokom zadostne koli\xc4\x8dine vode pri pre\xc4\x8denju vi\xc5\xa1jele\xc5\xbee\xc4\x8dega ozemlja._NEWLINE_Leta 1662 je Pierre-Paul Riquet, sicer glavni pobiralec kraljevih davkov v pokrajini Languedoc, verjel, da lahko re\xc5\xa1i problem, vendar je moral prvo v to prepri\xc4\x8dati Colberta, tedanjega finan\xc4\x8dnega ministra v \xc4\x8dasu Ludvika XIV., preko prijateljstva s toulou\xc5\xa1kim nad\xc5\xa1kofom. Imenovana kraljeva komisija je leta 1665 priporo\xc4\x8dila projekt, ki ga je kralj odobril z mo\xc5\xbenimi odhodki 3.360.000 tedanjih francoskih liber. Specifikacije za delo je izdelal vodja komisije in vodilni francoski voja\xc5\xa1ki in\xc5\xbeenir v tem obdobju Chevalier de Clerville, ki je ostal zvest zaveznik Riqueta vse do svoje smrti (1677) Kot pomo\xc4\x8dnik je Riquet na svojem zemlji\xc5\xa1\xc4\x8du postavil miniaturni kanal vklju\xc4\x8dno z zaklepi, jezovi, napajalnimi kanali in tuneli._NEWLINE_Pri 63-ih je Riquet ob za\xc4\x8detku velikega podviga poslal svojega osebnega in\xc5\xbeenirja Andreossyja in lokalnega strokovnjaka za vode v hribovje Montagne Noire, da delata na oskrbi z vodo. Pri\xc5\xa1li so tudi Clervillovi mo\xc5\xbeje s potrebnimi izku\xc5\xa1njami, ki so na reki Laudot, pritoku Tarna, zgradili veliki jez Bassin de St. Ferr\xc3\xa9ol, pribli\xc5\xbeno 20 km stran od najvi\xc5\xa1je predvidene to\xc4\x8dke kanala, Seuil de Naurouze. Jez, dolg 700 metrov, 30 metrov nad re\xc4\x8dno strugo ter 120 metrov debel pri osnovi, je bil ob izgradnji drugi od velikih jezov tedanje Evrope, za podobnim pri Alicanteju v \xc5\xa0paniji. S kanalom du Midi je bil zdru\xc5\xbeen preko 25 km dolgega in 3,7 metra \xc5\xa1irokega kanala in je uspe\xc5\xa1no nadomestil pomanjkanje voda pri napajanju glavnega kanala na tem ozemlju. To je bil obenem tudi glavni del tega velikega podviga, ob svojem vrhuncu je zanj delalo preko 12.000 delavcev, od tega 1000 \xc5\xbeensk, ki so sem pri\xc5\xa1le specifi\xc4\x8dno zaradi dela na vodnem sistemu._NEWLINE_Delavke so bile presenetljivo pomembne za izgradnjo kanala. Mnoge so pri\xc5\xa1le z ozemlja Pirenejev, kjer se je ohranilo poznavanje in vzdr\xc5\xbeevanje klasi\xc4\x8dne hidravlike \xc5\xa1e iz \xc4\x8dasov rimskega obdobja. Sprva so jih najeli za odstranjevanje umazanije pri jezu St. Ferreol, vendar so jim njihovi nadzorniki bore\xc4\x8d se z na\xc4\x8drtovanjem poti od jezu do kanala priznali strokovnost. In\xc5\xbeenirstvo v tem \xc4\x8dasu je bilo v glavnem vpeto v gradnjo voja\xc5\xa1kih utrdb, s hidravliko so se sre\xc4\x8devali le pri miniranju ali drena\xc5\xbei. Gradnja navigacijskega kanala preko celine je bila zunaj formalnega znanja voja\xc5\xa1kih in\xc5\xbeenirjev, da bi pri\xc4\x8dakovano nadzorovali druge, kme\xc4\x8dke \xc5\xbeene so po drugi strani kot nosilke poznavanja klasi\xc4\x8dnih hidravli\xc4\x8dnih metod z razpolo\xc5\xbeljivo tehniko izpopolnile napajalni sistem in z uporabo ve\xc4\x8d vodnih klju\xc4\x8davnic premostile te\xc5\xbeave skozi hribovje pri B\xc3\xa9ziersu._NEWLINE_Kanal je bil zgrajen v velikem obsegu z ovalnimi klju\xc4\x8davnicami, 30,5 metra dolgimi, \xc5\xa1irokimi 6 metrov pri vratih ter 11 metrov v sredini, z namenom, da se uprejo ru\xc5\xa1enju sten, ki se je zgodilo pri zgodnji fazi gradnje, ter so zdr\xc5\xbeale zemeljski pritisk za razliko od prvotno ravnih sten, pri katerih se je poru\xc5\xa1ilo ravnovesje.Loke so uporabljali \xc5\xbee stari Rimljani pri gradnji podpornih zidov v Galiji, tako da sama tehnika ni bila nova, je bila pa njena uporaba pri klju\xc4\x8davnicah revolucionarna, v za\xc4\x8detku posnemana tudi pri gradnji zgodnjih severnoameri\xc5\xa1kih kanalov._NEWLINE_Mnogo infrastrukture je bilo zgrajene z neoklasicisti\xc4\x8dnimi elementi, da bi poudarili kraljeve ambicije narediti Francijo za novi Rim. Canal du Midi kot velik in\xc5\xbeenirski podvig vreden Rima, politi\xc4\x8dne sanje v ozadju, razjasnjene s plo\xc5\xa1\xc4\x8dami in latinskimi napisi ter stenami z rimsko simboliko._NEWLINE_Canal du Midi je bil uradno odprt kot Canal Royal de Languedoc 15. maja 1681. Prav tako je bil naveden kot Canal des Deux Mers (Kanal dveh morij). Na koncu je stal preko 15 miljonov liber, od teh je dva miljona prispeval Riquet, ki je umrl z velikimi dolgovi leta 1680, nekaj mesecev pred odprtjem kanala. Njegovi sinovi so sicer podedovali kanal, vendar pa se je dru\xc5\xbeinska nalo\xc5\xbeba opomogla, dolgovi pa poravnali, \xc5\xa1ele \xc4\x8dez dobrih sto let. Kanal je bil dobro upravljan in voden kot paternalisti\xc4\x8dno podjetje vse do francoske revolucije.'